smcproject/ml-wiki-sentences huggingface dataset:
തം പ്ല-നംടോക്ക് ഫ സുയി ദേശീയോദ്യാനം തായ്‌ലാന്റിലെ മി ഹോങ് സൺ പ്രവിശ്യയിൽ മ്യാങ് , പങ് മഫ എന്നീ ജില്ലകളിലായി 18 കിലോമീറ്റർ വടക്കു-പടിഞ്ഞാറ് മി ഹോങ് സൺ- ൽ 630 ചതുരശ്രകിലോമീറ്റർ വിസ്തീർണ്ണത്തിൽ സ്ഥിതിചെയ്യുന്ന ദേശീയോദ്യാനമാണ്.
വെള്ളച്ചാട്ടങ്ങൾ, ഗുഹകൾ, മലനിരകൾ എന്നിവ ഈ ദേശീയോദ്യാനത്തിൽ കാണപ്പെടുന്നു.
1,918 മീറ്റർ ഉയരമുള്ള ഡോയി ലാൻ കൊടുമുടി ഡീൻ ലയോ മേഖലയിൽ ഈ ദേശീയോദ്യാനത്തിൽ സ്ഥിതിചെയ്യുന്നു.
ഈ ദേശീയോദ്യാനത്തിന്റെ തെക്കും പടിഞ്ഞാറും വശങ്ങളിൽ ബർമ്മയുടെ ഷാൻ , കയാഹ് എന്നീ സംസ്ഥാനങ്ങൾ സ്ഥിതിചെയ്യുന്നു.
സസ്യജന്തുജാലങ്ങൾ അവലംബം
തകരം (സസ്യം) ഇംഗ്ലീഷ് വിലാസം https://ml.wikipedia.org/wiki/Cryptocoryne_spiralis
ഇന്ത്യൻ തദ്ദേശവാസിയായ ഒരു സസ്യമാണ് തകരം .
( ശാസ്ത്രീയനാമം : Cryptocoryne spiralis ) .
കെട്ടികിടക്കുന്ന വെള്ളമുള്ള ചതുപ്പുപ്രദേശങ്ങളിലാണ് കണ്ടുവരുന്നത്.
അക്വേറിയത്തിൽ വളർത്താൻ മികച്ച ഒരു സസ്യമാണിത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Cryptocoryne spiralis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cryptocoryne spiralis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ട്രക്കിലൈന ഇംഗ്ലീഷ് വിലാസം https://ml.wikipedia.org/wiki/Trachylinae ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സീലെന്ററേറ്റ ജന്തു ഫൈലത്തിലെ ഹൈഡ്രോസോവ ക്ലാസ്സിൽപ്പെടുന്ന ഒരു ഗോത്രമാണ് ട്രക്കിലൈന .
ട്രക്കിലൈന ഗോത്രം ഇന്ന് ലിംനോമെഡൂസെ , ട്രക്കിമെഡൂസെ , നാർക്കോമെഡൂസെ എന്നിങ്ങനെ മൂന്നു ഗോത്രങ്ങളാക്കി മാറ്റിയിരിക്കുന്നു.
ട്രക്കിലൈന എന്ന ഗോത്രനാമം ഇപ്പോൾ ഉപയോഗത്തിലില്ല.
സാമാന്യവലിപ്പം മാത്രമുള്ള ജെല്ലിമത്സ്യങ്ങളെയാണ് നേരത്തെ ഈ ഗോത്രത്തിൽ ഉൾപ്പെടുത്തിയിരുന്നത്.
ഇവ മറ്റു ഹൈഡ്രോസോവൻ ജെല്ലി മത്സ്യങ്ങളിൽ നിന്നും വ്യത്യസ്തവുമായിരുന്നു.
ട്രക്കിലൈന ഗോത്രത്തിലെ അംഗങ്ങളുടെ സംതുലനാവയവങ്ങൾ ഭാഗികമായി ദഹനപരഎപ്പിത്തീലിയത്തിൽ നിന്നും വികസിച്ചതാണ്.
ഇവ ഒരു പോളിപ്പ് മാത്രമുള്ള അവസ്ഥയിലോ, പോളിപ്പ് ഇല്ലാത്ത അവസ്ഥയിലോ കാണപ്പെടുന്നു.
പുതിയ വർഗീകരണ പ്രകാരമുള്ള ലിംനോമെഡൂസെ ഗോത്രത്തിലെ ജീവികൾക്ക് ഒരു ചെറിയ പോളിപ്പ് ഘട്ടം മാത്രമേയുള്ളു.
ഇതിൽനിന്നും മുകുളനം മൂലമാണ് മറ്റ് പോളിപ്പുകളും മെഡൂസകളും ഉണ്ടാകുന്നത്.
പൊള്ളയായ ഗ്രാഹികൾ ആണ് ഇവയ്ക്കുള്ളത്.
സമുദ്രജലത്തിൽ കണ്ടുവരുന്ന ഗോണിയോനീമസ് , ശുദ്ധജലത്തിൽ വളരുന്ന ആഗോളവ്യാപനമുള്ള ക്രസ്പെടാക്കുസ്റ്റ എന്നിവയാണ് ഈ ഗോത്രത്തിലെ പ്രധാന ജീവികൾ.
ജീവശാസ്ത്രപഠനങ്ങളിൽ ജെല്ലിമത്സ്യങ്ങളുടെ പ്രതിനിധിയായി കണക്കാക്കിവരുന്നത് ഗോണിയോനീമസിനെയാണ്.
ട്രക്കിമെഡൂസെയിൽ സമുദ്രജല ജെല്ലിമത്സ്യങ്ങളെയാണ് ഉൾപ്പെടുത്തിയിട്ടുള്ളത്.
ഇവയുടെ ഗ്രാഹികൾക്കുള്ളിൽ ഒരു നിര അന്തശ്ചർമകോശങ്ങൾ നിറഞ്ഞിരിക്കുന്നു.
ട്രക്കിമെഡൂസെയ്ക്ക് പോളിപ്പ്ഘട്ടം കാണപ്പെടുന്നില്ല.
നാർക്കോമെഡൂസെ ലിംനോമെഡൂസെയിൽനിന്നും ട്രക്കിമെഡൂസയിൽനിന്നും ഘടനാവ്യതിയാനം പ്രദർശിപ്പിക്കുന്നു.
ഇവയുടെ ആമാശയം വലുതും മിക്കപ്പോഴും പാളികളോടുകൂടിയതുമാണ്.
ഇവയിൽ ബാഹ്യാംഗവാഹിനികൾ കാണപ്പെടുന്നില്ല.
മെഡൂസയുടെ പൊഴികളും പാളികളുമുള്ള മണിരൂപഅരികുകളിലാണ് ഗ്രാഹികൾ ഒട്ടിച്ചേർന്നിരിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രക്കിലൈന എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രങ്ക് കളി ഇംഗ്ലീഷ് വിലാസം https://ml.wikipedia.org/wiki/Trunk_Game
ട്രങ്ക് കളി സംഘമായാണ് കളിക്കുന്നതെങ്കിലും കളിക്കാരന്റെ ഒറ്റയ്ക്കുള്ള മികവാണ് ട്രങ്ക് കളിയുടെ സവിശേഷത.
ഒരു തുണിപ്പന്തോ ഓല പന്തോ അല്ലെങ്കിൽ റബർ ബോളോ അതിന്റെ കൂടെ കുറച്ച് പരന്ന കല്ലുകളാണ് കളിയുപകരണങ്ങൾ.
സാധാരണയായി 7 കല്ലുകളാണ് ഉപയോഗിക്കുക.
കളിയുടെ കാഠിന്യം വർദ്ധിപ്പിക്കുന്നതിന് കല്ലുകളുടെ എണ്ണം വർദ്ധിപ്പിക്കുകയും പരന്ന കല്ലുകൾക്ക് പകരം അടക്കി വെയ്ക്കാൻ അല്പം ബുദ്ധിമുട്ടുള്ള കല്ലുകൾ, പരന്നതല്ലാത്ത മേൽക്കുര ഓടിന്റെ കക്ഷണങ്ങൾ എല്ലാം ഉപയോഗിക്കും.
ഒരു കളിയിൽ എത്ര പേർ പങ്കെടുക്കും എന്നതിനൊന്നും കൃത്യമായ കണക്കുകൾ ഒന്നും ഇല്ല.
ആറോ എഴോ പേരൊക്കെയുണ്ടെങ്കിൽ നല്ല രീതിയിൽ കളിക്കാം.
കല്ലുകൾ ഒന്നിനുമീതെ ഒന്നായി അട്ടിയിട്ട് വെയ്ക്കും.
തിരഞ്ഞെടുത്ത ആൾ നിശ്ചിത ദൂരത്തുനിന്ന് പന്തെറിഞ്ഞ് കല്ലുകൾ വീഴ്ത്തണം.
സാധാരണഗതിയിൽ പത്തടി അകലത്തിലായിരിക്കും പന്തെറിയാൻ നിൽക്കുക.
പന്തെറിയുമ്പോൾ കല്ല് തട്ടിതെറിപ്പിക്കാതെ പന്ത് നിലത്ത് കുത്തി ഉയരുമ്പോൾ പിടിക്കാനായി ബാക്കിയുള്ളവർ എതിർ വശത്തും വശങ്ങളിലുമായി അണിനിരക്കും.
അവർ പന്ത് പിടിച്ചാൽ, പന്തെറിയുന്ന ആൾക്ക് പിന്നീട് എറിയാൻ സാധ്യമല്ല.
കളിയിലുള്ള അടുത്ത ആൾ കല്ലെറിഞ്ഞ് വീഴ്ത്താനായി വരും.
അപ്പോൾ ആദ്യം പന്തെറിഞ്ഞ ആൾ പന്ത് പിടിക്കാൻ നിൽക്കുന്ന സംഘത്തിനോട് ചേരണം.
മൂന്ന് പ്രാവശ്യമോ അഞ്ച് പ്രാവശ്യമോ പന്തെറിഞ്ഞിട്ടും കല്ല് വീഴാതിരിക്കുകയോ എതിരെ നിൽക്കുന്നവർ പന്ത് പിടിക്കാതിരിക്കുകയോ ചെയ്താലും, അടുത്തയാൾ പന്ത് എറിയാനായി വരും.
കല്ലിൽ പന്ത് കൊള്ളുന്നതു വരെ ഇങ്ങനെ ഏറ് തുടരും.
കല്ല് വീണാൽ കളിയുടെ അടുത്ത ഘട്ടം തുടങ്ങുകയായി.
പന്ത് തട്ടി കല്ലുകൾ തെറിച്ചാൽ, തട്ടിയിട്ടയാളാണ് കല്ലുകൾ പഴയ സ്ഥിതിയിൽ അടുക്കിവെയ്‌ക്കേണ്ടത്.
ഈ സമയം കല്ലിൽ തട്ടി തെറിച്ച പന്ത് മറ്റുള്ളവർ കൈക്കലാക്കും.
കല്ല് അടുക്കിവെയ്ക്കുന്നയാൾക്കു നേരേ മറ്റുള്ളവർ പന്ത് എറിഞ്ഞുകൊള്ളിക്കാൻ ശ്രമിക്കുകയും ചെയ്യും.
ഏറിൽ നിന്ന് ഒഴിഞ്ഞു മാറി ഓരോ കല്ലും അടുക്കി പഴയ രീതിയിൽ വെയ്ക്കണം.
പന്ത് ശരീരത്തിൽ കൊള്ളാതെ കല്ലുകൾ അടക്കി വെച്ച് ട്രങ്ക് എന്ന് വിളിച്ച് പറയണം.
അപ്പോൾ അയാൾക്ക് ഒരു ട്രങ്കായി.
ട്രങ്കിൽ ഉപയോഗിച്ചിരുന്ന എല്ലാ കല്ലുകളും അടക്കി വെയ്ക്കാതെ ട്രങ്ക് എന്ന് വിളിച്ച് പറഞ്ഞാലും അയാൾ പുറത്താകും.
ട്രങ്ക് അടക്കി വെയ്ക്കുന്നയാളെ പന്ത് കൊണ്ട് എറിഞ്ഞ് കൊള്ളിക്കാൻ ശ്രമിക്കുമ്പോൾ അടക്കി വെച്ച് കൊണ്ടിരിക്കുന്ന കല്ലുകളിൽ പന്ത് തട്ടി കല്ലുകൾ വീണാലും അടക്കി വെയ്ക്കാൻ ശ്രമിക്കുന്ന ആൾക്ക് ഒരു ട്രങ്കായി എന്ന് കണക്കാക്കും.
ഏതെങ്കിലും കാരണത്താൽ, അയാൾ പുറത്താകുന്നത് വരെ അയാൾക്ക് പന്തെറിയാനും കല്ലുകൾ അടക്കി വെയ്ക്കാനുള്ള അവസരം ലഭിക്കും.
കല്ലുകൾ അടക്കി വെയ്ക്കുന്ന ആളുടെ ശരീരത്തിൽ പന്ത് കൊണ്ടാൽ അയാൾ പുറത്താകുകയും അടുത്തയാൾക്ക് കല്ലുകൾ എറിഞ്ഞ് വീഴ്ത്താനുള്ള അവസരം ലഭിക്കും.
ആദ്യം എറിഞ്ഞ ആൾ പന്ത് പിടിക്കാൻ നിൽക്കുന്ന സംഘത്തിൽ ചേരും.
ഈ കളി ഇങ്ങനെ തുടർന്ന് കൊണ്ടേയിരിക്കും.
കൂടുതൽ ട്രങ്ക് ലഭിക്കുന്നയാളാണ് വിജയി.
സംഘമായി
ഈ കളി തന്നെ രണ്ട് സംഘമായും കളിക്കാം.
കൂടുതൽ കളിക്കാർ എത്തുകയാണെങ്കിൽ രണ്ട് ടീമായി നിശ്ചിത എണ്ണം കളിക്കാരെ എടുത്ത് കളിക്കാം.
ഉദാഹരണത്തിന് കളിക്കാൻ പത്ത് പേർ എത്തുകയാണെങ്കിൽ 5 പേരുള്ള രണ്ട് സംഘമായി തിരിഞ്ഞ് കളിക്കാം.
ആദ്യം ഒരു സംഘത്തിൽ നിന്ന് ഒരാൾ പന്തെറിയാൻ വരും അപ്പോൾ ആ ടീമിലുള്ള മറ്റുള്ളവർ അടക്കി വെച്ച കല്ലിന് ചുറ്റും അല്പം അകലെയായി നിൽക്കും.
രണ്ടാമത്തെ ടീമിലെ എല്ലാവരും പന്ത് പിടിക്കാൻ നിൽക്കും.
കല്ലെറിഞ്ഞ് വീഴ്ത്തിയാൽ ആദ്യ ടീമിലെ എല്ലാവരും കല്ല് അടുക്കി വെയ്ക്കാൻ ശ്രമിക്കും.
പന്ത് പിടിക്കാൻ നിൽക്കുന്നവർ എല്ലാവരും എതിർടീമിലെ ആരെയെങ്കിലും എറിഞ്ഞ് കൊളിക്കാൻ ശ്രമിച്ചുകൊണ്ടിരിക്കും.
പന്തെറിഞ്ഞ ആൾ പുറത്തായാൽ, രണ്ടാമത്തെ സംഘത്തിലെ ഒരാൾ പന്തെറിയാൻ വരും.
അപ്പോൾ ആദ്യ സംഘത്തിലെ എല്ലാവരും പന്ത് പിടിക്കാൻ നിൽക്കും.
ഇത് തുടർന്ന് രണ്ട് സംഘത്തിലേയും എല്ലാവരും പന്തെറിഞ്ഞ് പുറത്താകുന്നത് വരെ കളി തുടരും.
ഇതും കാണുക ഡപ്പകളി ലതി കളി അവലംബം
ട്യൂൾലേക്ക്
അമേരിക്കൻ ഐക്യനാടുകളിലെ കാലിഫോർണിയയിൽ സമുദ്രനിരപ്പിൽ നിന്ന് ഏകദേശം 4,066 അടി (1,239 മീ) ഉയരത്തിൽ സ്ഥിതിചെയ്യുന്നതും, വടക്കുകിഴക്കൻ സിസ്ക്യൂ കൗണ്ടി യിലുൾപ്പെട്ടതുമായ ഒരു നഗരമാണ് ട്യൂൾലേക്ക് ( / ˈ t uː l i l eɪ k / TOO -lee-layk ).
സമീപത്തായുള്ള ട്യൂൽ തടാകമാണ് നഗരത്തിന്റെ പേരിന് ആധാരം.
2000 ലെ സെൻസസിൽ 1,020 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 1,010 ആയി കുറഞ്ഞിരുന്നു.
ട്രക്ക് ഒരു ട്രക്ക്
കരയിലൂടെ റോഡ്‌ മാർഗ്ഗം ചരക്ക് ഗതാഗതം നടത്തുന്ന ഒരു വാഹനമാണ് ട്രക്ക്.
ട്രംപറ്റ് ഇംഗ്ലീഷ് വിലാസം https://ml.wikipedia.org/wiki/Trumpet
അകം പൊള്ളയായതും നിശ്ചിത സ്ഥാനങ്ങളിൽ സുഷിരങ്ങളോ വാൽവുകളോ ഉള്ളതുമായ കുഴലുമൂള്ള ഒരു സുഷിര വാദ്യം ആണ് ട്രംപറ്റ് (Trumpet).
ഉള്ളിൽ റീഡുകൾ ഉണ്ടാവില്ല.
മൌത്ത്പീസ് ചുണ്ടുകളോടു ചേർത്തുവച്ച് കാറ്റൂതിക്കടത്തിയാണ് നാദം പുറപ്പെടുവിക്കുന്നത്.
ചുണ്ടിന്റെ ചലനത്തിലൂടെയും സുഷിരങ്ങളുടെ/ വാൽവുകളുടെ നിയന്ത്രണത്തിലൂടെയും നാദവ്യതിയാനം സൃഷ്ടിക്കുവാൻ സാധിക്കും.
ഇപ്പോൾ ട്രംപറ്റ് എന്ന പേരിൽ അറിയപ്പെടുന്നത്, ഒരു വശം വ്യാസം കുറഞ്ഞതും മറുവശം കോളാമ്പിയുടെ ആകൃതിയിലുള്ളതും മൂന്നു വാൽവുകൾ ഉള്ളതുമായ പിച്ചള കൊണ്ടുണ്ടാക്കിയ വാദ്യമാണ്.
ഇതിന്റെ വാൽവിൽ ഘടിപ്പിച്ചിട്ടുള്ള ബട്ടണുകളിൽ വിരലമർത്തിയാണ് സ്വരനിയന്ത്രണം സാധ്യമാക്കുന്നത്.
പ്രാചീന കൊമ്പു വാദ്യങ്ങളുടെ ശൈലീവൽക്കരിക്കപ്പെട്ട നൂതന മാതൃകയാണ് ട്രംപറ്റുകൾ എന്നു പറയാം.
കൊമ്പ് വളഞ്ഞിരിക്കുമ്പോൾ ട്രംപറ്റ്, താരതമ്യേന, നിവർന്നിരിക്കുന്നു എന്നതാണ് പ്രാഥമികമായ വ്യത്യാസം.
മിക്ക പ്രാചീന സംസ്കൃതികളിലും ട്രംപറ്റിന്റെ ആദിമാതൃകകൾ ഉണ്ടായിരുന്നു എന്നതിന് തെളിവുകളുണ്ട്.
പൊതുവേ, അവ തടികൊണ്ടോ മുള കൊണ്ടോ ആണ് ഉണ്ടാക്കിയിരുന്നത്.
ഒറ്റത്തടികൊണ്ടുണ്ടാക്കിയ ട്രംപറ്റുകൾ പ്രാചീനകാലത്തുതന്നെ വ്യാപകമായി നിലവിലിരുന്നു എന്നതിന് ന്യൂഗിനിയയിലും ന്യൂസിലാൻഡിലുമെല്ലാം പുരാവസ്തുക്കൾ തെളിവുകളായുണ്ട്.
ഹംഗറിയിലും തെക്കേ അമേരിക്കയിലും മുളകൊണ്ടുള്ള ട്രംപറ്റുകളാണ് പ്രചാരത്തിലുണ്ടായിരുന്നത്.
അവിടങ്ങളിൽ തടിയും ചുരയ്ക്കയും കൊണ്ടു തീർത്ത മാതൃകകളും നിലനിന്നിരുന്നു.
തെക്കേ അമേരിക്കയിലെ ചില പ്രദേശങ്ങളിൽ മനുഷ്യന്റെ അസ്ഥികളും മെഴുകും ഉപയോഗിച്ച് ഈ വാദ്യം നിർമിച്ചിരുന്നുവത്രേ.
മരപ്പട്ട കൊണ്ടുണ്ടാക്കിയ ട്രംപറ്റുകളാണ് ആദ്യകാല മാതൃകകളിൽ മറ്റൊരിനം.
കൊമ്പുമണികൾ കൂടെ ഘടിപ്പിച്ച ട്രംപറ്റുകളാണ് ആഫ്രിക്കയിലും ബൊളീവിയയിലും ഉണ്ടായിരുന്നത്.
റോമിൽ 11 അടി വരെ നീളമുള്ള ട്രംപറ്റുകൾ ഉണ്ടായിരുന്നു.
അവ വൃത്താകൃതിയിലുള്ളതും ഇടയ്ക്ക് ദണ്ഡുപിടിപ്പിച്ച് തോളത്ത് തൂക്കിയിട്ട് വായിക്കുന്നവയുമാണ്.
ന്യൂഗിനിയയിലുണ്ടായിരുന്നതാവട്ടെ, പതിവിനു വിപരീതമായി, വശങ്ങളിലൂടെ ഊതി നാദം പുറപ്പെടുവിക്കുന്ന തരം ട്രംപറ്റുകളാണ്.
കളിമണ്ണു കൊണ്ടുള്ള ട്രംപറ്റുകൾ, ചിലയിടങ്ങളിൽ അപൂർവമായെങ്കിലും, ഉപയോഗിച്ചുപോന്നു.
മ്യാൻമറിൽ ആദ്യം മുതൽ തന്നെ ലോഹ നിർമിതമായ ട്രംപറ്റുകളാണ് ഉണ്ടായിരുന്നത്.
ട്രംപറ്റുകൾ ക്രി.
1500 മുതൽ പ്രചാരത്തിൽ വന്നു എന്നാണ് കരുതപ്പെടുന്നത്.
നിർമ്മാണസാമഗ്രിയിലും ആകൃതിയിലും ഉപയോഗരീതിയിലുമെന്നപോലെ ഉപയോഗിക്കുന്ന സന്ദർഭങ്ങളിലും നിരന്തരം മാറ്റം സംഭവിച്ചുകൊണ്ടിരുന്ന ഒന്നാണ് ഈ വാദ്യത്തിന്റെ ചരിത്രം.
മതാനുഷ്ഠാനങ്ങളുമായി ബന്ധപ്പെട്ട് ഈജിപ്തിലാണ് ഇവ ആദ്യമായി ഉപയോഗത്തിൽ വന്നതെന്നാണ് അനുമാനം.
ഭൂതപ്രേതപിശാചുക്കളെ ഓടിക്കാൻ ഈ വാദ്യം മുഴക്കുന്നത് നല്ലതാണെന്ന വിശ്വാസമായിരുന്നു അതിനാധാരം.
ചൈനയിൽ വളരെ നീണ്ട തരം ട്രംപറ്റുകൾ ഇപ്പോഴും മരണാനന്തരചടങ്ങുകളിൽ ഉപയോഗിച്ചുവരുന്നുണ്ട്.
-ത്തിൽ ഇത് പള്ളികളിൽ ഉപയോഗിച്ചിരുന്നു.
മധ്യകാലത്ത് അനുഷ്ഠാനവാദ്യമെന്ന പോലെതന്നെ ട്രംപറ്റുകൾ യുദ്ധവാദ്യമായും ഉപയോഗിച്ചു തുടങ്ങി.
പില്ക്കാലത്ത് ഇത് യുദ്ധവാദ്യം മാത്രമായി മാറുകയായിരുന്നു.
ചിലയിടങ്ങളിൽ ഇത് കുലീനതയുടെ ചിഹ്നമായി കണക്കാക്കപ്പെട്ടിരുന്നു.
അവിടങ്ങളിൽ പ്രഭുക്കന്മാർ വിശേഷതരം ട്രംപറ്റുകൾ സ്വന്തമാക്കുകയും പ്രഗല്ഭരായ വാദകരെ തങ്ങളോടൊപ്പം താമസിപ്പിച്ചുവരികയും ചെയ്തു.
യൂറോപ്പിൽ റോമാസാമ്രാജ്യത്തിന്റെ തകർച്ചയോടെ ഈ വാദ്യം പ്രചാരലുബ്ധമായെങ്കിലും ഇസ്ലാമിക രാജ്യങ്ങളുമായുള്ള ബന്ധത്തിനൊപ്പം ഇത് വീണ്ടും പ്രചാരം നേടി.
-ത്തിന്റെ ആരംഭത്തിലാണ് അനുഷ്ഠാന-യുദ്ധ സന്ദർഭങ്ങളിൽ നിന്ന് വ്യത്യസ്തമായി സംഗീതസദസ്സുകളിലും മറ്റും ഇത് ഉപയോഗിക്കാൻ തുടങ്ങിയത്.
ഓർക്കെസ്ട്രയിൽ 'കെറ്റിൽ ഡ്രമ്മി'നൊപ്പം ട്രംപറ്റുപയോഗിച്ചു തുടങ്ങുന്ന രീതി ക്രി.
പി. 1600-ൽ നിലവിൽ വന്നു.
അക്കാലത്ത് 'കോർട്ട് ട്രംപറ്റ്', 'ഗിൽഡ് ട്രംപറ്റ്' എന്നീ സവിശേഷ മാതൃകകളാണ് ഓർക്കെസ്ട്രക്കായി ഉപയോഗിച്ചിരുന്നത്.
പി. 1835-ൽ ജാക്വസ് ഹാലെവി, ലാ ജ്യൂവെ എന്ന തന്റെ ഓപ്പറയിൽ ട്രംപറ്റ് പശ്ചാത്തലവാദ്യമായി ഉപയോഗിച്ചു തുടങ്ങി.
20-ാം ശതകം ആയപ്പോഴേക്കും ഇത് ജാസ് സംഗീതത്തിലെ പ്രധാന വാദ്യങ്ങളിലൊന്നായി മാറി.
ഇപ്പോൾ ഓർക്കസ്ട്രയിലും ജാസിലും ഓപ്പറയിലും നൃത്തത്തിലുമെന്നപോലെ സൈനികസംഗീതത്തിലും ഇതുപയോഗിച്ചുവരുന്നു.
ട്രംപറ്റുകളുടെ രൂപപരമായ മാറ്റത്തിന്റെ ചരിത്രം ഇങ്ങനെയാണ്: തടിയിലും മുളയിലും നിർമ്മിക്കപ്പെട്ടിരുന്ന ആദ്യകാല ട്രംപറ്റുകൾക്ക് പൊതുവേ 60 സെ.
വരെയായിരുന്നു നീളം.
ദൈർഘ്യം കൂടുന്തോറും സ്വരവ്യതിയാനത്തിനുള്ള സാധ്യതയും കൂടും എന്ന അറിവായിരുന്നു തുടർന്നുള്ള രൂപമാറ്റങ്ങൾക്കു നിദാനം.
അങ്ങനെ നീളം കൂടിയിരിക്കുകയും എന്നാൽ 'കൈപ്പിടി'യിലൊതുങ്ങിയിരിക്കുകയും ചെയ്യുന്നതിനായി ക്രി.
പി. 1400-ൽ ഇത് 'ട' ആകൃതിയിൽ ഉണ്ടാക്കപ്പെട്ടു.
ബാരോക്, ക്ലാസിക് സംഗീതയുഗങ്ങളിലെല്ലാം ഈ മാതൃകയ്ക്കായിരുന്നു പ്രചാരം.
ആയപ്പോഴേക്കും പിച്ചള കൊണ്ടുണ്ടാക്കിയ ട്രംപറ്റുകൾ നിലവിൽ വരികയും പലരീതിയിലും 'വളഞ്ഞുതിരിഞ്ഞ' നിരവധി മാതൃകകൾ പിറക്കുകയും ചെയ്തു.
1818-ൽ സ്റ്റോൾസെല്ലും ബ്ളൂഹ്മെല്ലും ട്രംപറ്റിൽ വാൽവ് സംവിധാനം ഏർപ്പെടുത്തി.
വാൽവുകൾ അടയ്ക്കുന്നതോടെ കുഴലിന്റെ ദൈർഘ്യം കൂടത്തക്ക സംവിധാനമായിരുന്നു അത്.
മൂന്നു വാൽവുകളുള്ളവ നിശ്ചിത രീതിയിൽ അടയ്ക്കുകയും തുറക്കുകയും ചെയ്തുകൊണ്ട് വിപുലമായ സ്വരവ്യതിയാനം ഉണ്ടാക്കാനുള്ള സാധ്യതയും ഇതോടെ നിലവിൽവന്നു.
1820-ൽ ഇത് ഫ്രാൻസിലും ഉപയോഗിച്ചുതുടങ്ങി.
സൈനിക സംഗീതത്തിലാണ് വാൽവ് ട്രംപറ്റുകൾ ആദ്യം പരീക്ഷിക്കപ്പെട്ടത്.
1850-നും 1860-നും ഇടയ്ക്ക് ഇത് സിംഫണിയിലും ഓപ്പറെയിലും ഓർക്കെസ്ട്രയിലും ഉപയോഗിച്ചുതുടങ്ങി.
അക്കാലത്തുതന്നെ കീബട്ടണുകൾ ഘടിപ്പിച്ച ട്രംപറ്റുകളും നിലവിലുണ്ടായിരുന്നു.
മറ്റൊരു മുഖ്യ മാതൃക 'സ്ളൈഡ് ട്രംപറ്റ്' ആയിരുന്നു.
ഇതാണ് പില്ക്കാലത്ത് നിലവിൽ വന്ന ട്രോംബോണിന്റെ ആദിരൂപം. 'ഹാൻഡ് ട്രംപറ്റു'കളായിരുന്നു മറ്റൊരിനം.
രൂപപരമായ സവിശേഷതകൾ കൊണ്ട് പലതരം ട്രംപറ്റുകൾ നിലവിൽ വരികയുണ്ടായിട്ടുണ്ട്.
ഗെറ്റ്സെൻ രൂപകല്പന ചെയ്ത ബെൽ ട്രംപറ്റ്, പിക്കോളൊ ട്രംപറ്റ്, ഹെറാൾഡ് ട്രംപറ്റ് എന്നിവ ഉദാഹരണം.
ബെൽ ട്രംപറ്റ് ജാസിലും പിക്കോളോ സൈനികസംഗീതത്തിലുമാണ് ഉപയോഗിച്ചിരുന്നത്.
ഹെറാൾഡ്, നവോത്ഥാന കാലത്തെ 'ഫാൻ ഫെയർ' ട്രംപറ്റിന്റെ പരിഷ്കൃത രൂപമാണ്.
പിക്കാളോ പില്ക്കാലത്ത് ജെ.എസ്. ബാക്കിന്റെ (1685-1750) സംഗീതത്തിലൂടെ പ്രസിദ്ധി നേടി.
വി. മാഹില്ലൻ ആണ് ബാക്സംഗീതത്തിൽ പിക്കോളോ ഉപയോഗിച്ചു തുടങ്ങിയത്.
അതോടെ അത് 'ബാക് ട്രംപറ്റ്' എന്നറിയപ്പെട്ടുതുടങ്ങി.
ബീഥോവൻ, ജെ.എസ്. ബാക്, ജി.എസ്. ഹാൻഡേൽ, ജെ. ഹൈഡൻ, കൊപ്ലാൻഡ് തുടങ്ങിയവരൊക്കെ തങ്ങളുടെ രചനകളിൽ ട്രംപറ്റിന് പ്രാധാന്യം നൽകിയിട്ടുള്ളവരാണ്.
ഇവരിലൂടെയാണ് ട്രംപറ്റ് നാദം സംഗീതത്തിന്റെ സൗന്ദര്യശാസ്ത്രം ഉൾക്കൊണ്ടത്.
ട്രംപറ്റ് വാദകർ പ്രധാനമായി രണ്ടു തരത്തിലാണ് അറിയപ്പെട്ടിരുന്നത് - സൈനിക രംഗത്ത് ട്രംപറ്റ് വായിക്കുന്നവർ ഫീൽഡ് ട്രംപറ്റേഴ്സ്; ഓർക്കസ്ട്രയിലും മറ്റും വായിക്കുന്നവർ ചേംബർ ട്രംപറ്റേഴ്സ്.
ട്രംപറ്റ് സംഗീതത്തിന്റെ മാസ്മരികത ലോകത്തിന് വെളിപ്പെടുത്തിയ വിഖ്യാതവാദകനാണ് ലൂയി ആംസ്ട്രോങ് (1900-1971). 'സാച്മോ' എന്ന അപരനാമത്തിലാണ് ഇദ്ദേഹം പ്രസിദ്ധനായത്.
ജാസ് സംഗീതത്തിലൂടെ ട്രംപറ്റിന് പുതിയ സമവാക്യങ്ങൾ കണ്ടെത്തിയ ഇദ്ദേഹം ' ജാസിന്റെ ഐൻസ്റ്റീന് ‍' എന്ന് വിശേഷിപ്പിക്കപ്പെട്ടിട്ടുമുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രംപറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രക്കിയോഫൈറ്റ് ഇംഗ്ലീഷ് വിലാസം https://ml.wikipedia.org/wiki/Tracheophytes
സംവഹന സസ്യങ്ങളെല്ലാം ഉൾപ്പെടുന്ന സസ്യലോകത്തിലെ ഏറ്റവും വലിയ വിഭാഗമാണു് ട്രക്കിയോഫൈറ്റ് .
ആറായിരം വർഷം വരെ പഴക്കമുള്ളവയും നൂറു മീറ്റർ വരെ ഉയരത്തിൽ വളരുന്നവയുമടക്കം 2,75,000ത്തിലധികം ഇനം സംവഹന സസ്യങ്ങൾ ഇന്ന് ഭൂമുഖത്ത് കാണപ്പെടുന്നുണ്ടു്.
ജീവിതദൈർഘ്യവും വലിപ്പവും കൂടിയവയാണിവ.
അവലംബം ↑ Sinnott, E. W. 1935.
Principles and Problems , 3d edition.
ട്രക്കോമ ഇംഗ്ലീഷ് വിലാസം https://ml.wikipedia.org/wiki/Trachoma
ഒരു സാംക്രമിക നേത്രരോഗമാണ് ട്രക്കോമ .
അച്ഛമണ്ഡലത്തെയും കൺപോളകളുടെ ഉൾഭാഗത്തെയും ആവരണം ചെയ്യുന്ന നേർത്ത സ്തര ( നേത്രവൃതി ) ത്തെയാണ് ഈ രോഗം ബാധിക്കുന്നത്.
കാഴ്ചമങ്ങലോ അന്ധത തന്നെയോ സംഭവിച്ചേക്കാവുന്ന ഈ രോഗം ഉഷ്ണമേഖലാ പ്രദേശങ്ങളിലാണ് കൂടുതൽ കണ്ടുവരുന്നത്.
ബെഡ്സോണിയേ വിഭാഗത്തിൽപ്പെടുന്ന ക്ലമിഡിയ ട്രക്കോമാറ്റിസ് എന്ന സൂക്ഷ്മാണുവാണ് രോഗഹേതു.
രോഗബാധിതരിൽ നിന്നു നേരിട്ടോ രോഗികൾ ഉപയോഗിച്ച സാധനങ്ങളിൽനിന്നോ ഈച്ചകൾ മുഖാന്തരമോ രോഗം സംക്രമിക്കുന്നു.
അണുബാധയെ തുടർന്ന് 4-10 ദിവസത്തിനകം പ്രാരംഭലക്ഷണങ്ങൾ കണ്ടു തുടങ്ങും.
കണ്ണുകൾ ചുവന്നുകലങ്ങി വെള്ളമൊലിച്ചുകൊണ്ടിരിക്കും.
വെളിച്ചത്തിലേക്ക് നോക്കാൻ ബുദ്ധിമുട്ടനുഭവപ്പെടും.
കൺപോളകൾക്ക് വീക്കവും തരുതരിപ്പും ഉണ്ടാവുന്നതിനെത്തുടർന്ന് നേത്രവൃതിയിൽ വ്രണങ്ങളും കൂപങ്ങളും പ്രത്യക്ഷപ്പെടുന്നു.
ശ്ലേഷ്മ ഗ്രന്ഥികളെയും കണ്ണുനീർ ഗ്രന്ഥികളെയും രോഗം ബാധിക്കുമ്പോൾ കണ്ണുകൾ ഉണങ്ങി വീർക്കുന്നു.
നേത്രവൃതിയിൽ നിന്ന് രക്തക്കുഴലുകൾ അച്ഛമണ്ഡലത്തിലേക്ക് വളർന്ന് കണ്ണുകളുടെ സ്വാഭാവികമായ സുതാര്യത നഷ്ടമാക്കുന്നു.
അച്ഛമണ്ഡലത്തിന് മുകളിൽ രക്തക്കുഴലുകൾ ശിഖരിതമാവുകയും ഇത് കാഴ്ചക്കുറവിനും ക്രമേണ അന്ധതയ്ക്കും കാരണമാകുകയും ചെയ്യുന്നു.
കൺപോളകളിൽ വ്രണങ്ങൾ ഉണ്ടാകുന്നതുമൂലം പോളകൾ ഉള്ളിലേക്ക് വളയുകയും കൺപീലികൾ അച്ഛമണ്ഡലത്തിലുരഞ്ഞ് അവിടെ വ്രണങ്ങളുണ്ടാകുകയും ചെയ്യാറുണ്ട്.
രോഗം പ്രാരംഭദശയിലാണെങ്കിൽ ആന്റിബയോട്ടിക്കുകൾ പുരട്ടി പൂർണമായും ഭേദമാക്കാനാവും.
എന്നാൽ കൺപോളകൾ ഉള്ളിലേക്ക് വളയുകയും അച്ഛമണ്ഡലത്തിൽ വ്രണങ്ങളുണ്ടാകുകയും ചെയ്താൽ ശസ്ത്രക്രിയ ആവശ്യമായിവരും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രക്കോമ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രണ്ട്‌ഹോം സൂര്യരഥം ഇംഗ്ലീഷ് വിലാസം https://ml.wikipedia.org/wiki/Trundholm_sun_chariot
ഡെന്മാർക്കിൽ നിന്ന് കണ്ടെത്തിയ നോർഡിക് വെങ്കലയുഗത്തിലെ  ഒരു പുരാവസ്തുവാണ് ട്രണ്ട്‌ഹോം സൂര്യരഥം (ഡാനിഷ്: സോൾവോഗ്നെൻ).
ഇത് ഒരു സൂര്യരഥത്തിന്റെ പ്രതിനിധാനമാണ്.
ഒരു കുതിരയുടെ വെങ്കല പ്രതിമയും ഒരു വലിയ വെങ്കല ഡിസ്കും സ്പോക്ക് ചക്രങ്ങളുള്ള ഒരു ഉപകരണത്തിൽ സ്ഥാപിച്ചിരിക്കുന്നു.
1902-ൽ സീലാൻഡിന്റെ വടക്കുപടിഞ്ഞാറൻ ഭാഗത്തുള്ള ഓഡ്‌ഷെർഡിലെ ട്രണ്ട്‌ഹോം മൂറിലെ ഒരു പീറ്റ് ബോഗിൽ (ഏകദേശം 55°55′N 11°37′E) ഈ ശിൽപം അനുബന്ധവസ്തുക്കളില്ലാതെ കണ്ടെത്തി.
ഇത് ഇപ്പോൾ കോപ്പൻഹേഗനിലെ നാഷണൽ മ്യൂസിയം ഓഫ് ഡെന്മാർക്കിന്റെ ശേഖരത്തിലാണ്.
2009-ലെ സീരീസിലെ 1000-ക്രോൺ നോട്ടിൽ ഇത് പ്രാധാന്യമർഹിക്കുന്നു.
വിവരണം The gilded side of the Trundholm sun chariot The left side of the disk shows no traces of gilding Gold disc detail അവലംബം Sources Sandars, Nancy K., Prehistoric Art in Europe , Penguin (Pelican, now Yale, History of Art), 1968 (nb 1st edn.) പുറംകണ്ണികൾ Wikimedia Commons has media related to Trundholm Sun Chariot .
Reconstructing the Trundholm Sun Chariot Archived 2008-10-11 at the Wayback Machine .
, Anders Söderberg, Sweden, 2002.
Söderberg demonstrates how part of the chariot might have been made using the lost-wax method.
Götter und Helden in der Bronzezeit: Europa im Zeitalter des Odysseus , exhibition, Bonn.
Catalogue introduction, wall panel information: (.doc format)
നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി ഇംഗ്ലീഷ് വിലാസം https://ml.wikipedia.org/wiki/National_Data_Sharing_and_Accessibility_Policy
കേന്ദ്ര മന്ത്രിസഭ 2012 ഫെബ്രുവരിയിൽ നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി , National Data Sharing and Accessibility Policy (NDSAP) അംഗീകരിച്ചു.
ഭാരത സർക്കാരിന്റെ ഉടമസ്ഥതയിലുള്ള പങ്കുവെക്കാവുന്ന വിവരങ്ങൾ മനുഷ്യർക്കും കമ്പ്യൂട്ടറുകൾക്കും ഉപയോഗിക്കാൻ കഴിയുന്ന രൂപത്തിൽ ലഭ്യമാക്കുകയാണ് ഈ നയത്തിന്റെ ഉദ്ദേശ്യം.
പൊതുമുതൽ ഉപയോഗിച്ചു രാജ്യത്തെ വിവിധങ്ങളായ സ്ഥാപനങ്ങളും ശാഖകളും ഉളവാക്കിയിട്ടുള്ള വളരെയധികം വിവരങ്ങൾ ഇന്നും പൊതുജനത്തിന്  ദുഷ്പ്രാപ്യമാണ്.
എന്നാൽ ഇവയിലധികവും രഹസ്യാത്മകത ആവശ്യമില്ലാത്തതും പൊതുജനത്തിന് ശാസ്ത്രീയവും സാമ്പത്തികവുമായ അഭിവൃദ്ധിക്ക് ഉതകുന്നവയുമാണ്.
യുക്തിസഹമായ വാദപ്രതിവാദങ്ങൾക്കും മെച്ചപ്പെട്ട തീരുമാനമുണ്ടാക്കുന്നതിനും പൊതുമുതൽ ഉപയോഗിച്ചുണ്ടാക്കിയ ഇത്തരം വിവരങ്ങൾ പെട്ടെന്ന്‌ ലഭ്യമാക്കുന്നത്  ഒരു പരിഷ്ക്രത സമൂഹത്തിൽ ആവശ്യമാണ്.
ദേശീയാസൂത്രണം, വികസനം, അവബോധനം എന്നിവക്കായി ഭാരത സർക്കാരിന്റെ ഉടമസ്ഥതയിലുള്ള വിവരങ്ങൾ പങ്കുവെക്കുവാനും ഈ നയംകൊണ്ടുദ്ദേശിക്കുന്നു.
ഭാരത സർക്കാരിന്റെയും ഇന്ത്യയിലെ സംസ്ഥാനങ്ങളുടെയും  കേന്ദ്രഭരണപ്രദേശങ്ങളുടെയും ഉടമസ്ഥതയിലുള്ള എല്ലാ സ്ഥാപനങ്ങളുടെയും കൈവശമുള്ള പങ്കുവെക്കാവുന്ന എല്ലാ വിവരങ്ങളും ഈ നയത്തിന്റെ പരിധിയിൽ വരുന്നു.
ഈ നയത്തിന്റെ മൗലിക കാരണങ്ങൾ തുറവി, വഴക്കം, സുതാര്യത, നിലവാരം, ഭദ്രത, കാര്യക്ഷമത, തുടങ്ങിയവയാണ്.
ഐക്യരാഷ്ട്രസഭയുടെ റിയോ ഡിക്ലറേഷനിലെ പത്താം പ്രമാണവും വിവരാവകാശനിയമത്തിലെ ഭാഗം  4 (2)-ഉം ആണ് ഈ നയം രൂപീകരിക്കാൻ പ്രചോദനമായത്.
ഓപ്പൺ ഗവൺമെന്റ് ഡാറ്റ  (OGD) വേദിക
ശാസ്ത്ര സാങ്കേതിക വകുപ്പ് കേന്ദ്ര മന്ത്രിസഭയിൽ അവതരിപ്പിച്ച "നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി" 17 മാർച്ച് 2012-ൽ വിജ്ഞാപനം ചെയ്യപ്പെട്ടതോടെ ഇന്ത്യയിൽ ഓപ്പൺ ഡാറ്റക്ക് തുടക്കം കുറിച്ചു.
നാഷണൽ ഇൻഫോമാറ്റിക്സ് സെന്ററിന്റെ സഹായത്തോടെ ഈ നയം നടപ്പിലാക്കാനുള്ള ചുമതല ഇലക്ട്രോണിക്സ് ആൻഡ് ഇൻഫർമേഷൻ വകുപ്പിനും എന്നാൽ നയപരമായ കാര്യങ്ങൾക്കുള്ള മേൽനോട്ടം തുടർന്നും ശാസ്ത്ര സാങ്കേതിക വകുപ്പിനുതന്നെയും ആണ്.
on policy matters.
ഈ നയം നടപ്പിലാക്കുന്നതിന്റെ ഭാഗമായി 2012-ൽ ഓപ്പൺ ഗവൺമെന്റ് ഡാറ്റ  (OGD) വേദിക സമാരംഭിച്ചൂ.
ഓപ്പൺ ഗവൺമെന്റ് ഡാറ്റ  (OGD) വേദിക ഓപ്പൺ ഡാറ്റയെ പ്രോത്സാഹാഹിപ്പിക്കാനുള്ള ഭാരത സർക്കാരിന്റെ ഒരു സംരംഭമാണ്.
സർക്കാരിന്റെ പല ശാഖകളിൽനിന്നായി പ്രസിദ്ധീകരിച്ചിട്ടുള്ള വിവരങ്ങളുടെ ശേഖരത്തിലേക്ക് ക്രോഡീക്രതമായ പ്രവേശനം സാധ്യമാക്കാനുള്ള വേദികയാണ്  ഓപ്പൺ ഗവൺമെന്റ് ഡാറ്റ  (OGD) വേദിക.
സർക്കാരിന്റെ എല്ലാ മന്ത്രാലയങ്ങളും വകുപ്പുകളും സ്ഥാപനങ്ങളും അവരുടെ കൈവശമുള്ള വിവരങ്ങൾ പ്രസിദ്ധീകരിക്കാനായി ഈ  കവാടം ഉപയോഗിക്കണം.
ഭാരത സർക്കാരും അമേരിക്കൻ സർക്കാരും ചേർന്നുള്ള ഒരു സംയുക്ത സംരംഭമാണ് ഈ പദ്ധതിയുടെ അടിസ്ഥാനം.
ഇപ്പോഴുള്ള പതിപ്പ്‌ 2014 ഡിസംബർ 11-ന് പുറത്തിറങ്ങി.
2015-ൽ ഡിജിറ്റൽ ഇന്ത്യ പരിപാടി തുടങ്ങിയതോടെ അതിലെ അവിഭാജ്യ ഘടകമായി ഇത് മാറി.
ഗവൺമെന്റ് ഓപ്പൺ ഡാറ്റ ലൈസൻസ് - ഇന്ത്യ
2012-ൽ നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസിക്കും അത് നടപ്പിലാക്കാനുള്ള മാർഗ്ഗരേഖക്കും രൂപം നൽകിയെങ്കിലും ആ നയമുപയോഗിച്ചു പ്രസിദ്ധീകരിക്കുന്ന വിവരങ്ങൾക്കുള്ള അനുമതിപത്രം അവ്യക്തമായി തുടർന്നു.
2017 ഫെബ്രുവരിയിൽ ഒരു അസാധാരണ ഗസറ്റായി ഗവൺമെന്റ് ഓപ്പൺ ഡാറ്റ ലൈസൻസ് - ഇന്ത്യ എന്ന അനുമതിപത്രം വിജ്ഞാപനം ചെയ്തു.
ഡാറ്റ ദുരപയോഗിക്കപ്പെടുന്നില്ലെന്നും അതുപോലെ ഡാറ്റയുടെമേൽ എല്ലാവർക്കും തുല്യവും ശാശ്വതവുമായ അവകാശവും ഉറപ്പുവരുത്താൻ ഈ അനുമതിപത്രം ഉപകരിക്കുന്നു.
ഭാരത സർക്കാരിന്റെയും ഇന്ത്യയിലെ സംസ്ഥാനങ്ങളുടെയും  കേന്ദ്രഭരണപ്രദേശങ്ങളുടെയും ഉടമസ്ഥതയിലുള്ള എല്ലാ സ്ഥാപനങ്ങളുടെയും കൈവശമുള്ള പൊതുമുതൽ ഉപയോഗിച്ചു ശേഖരിച്ച പങ്കുവെക്കാവുന്ന എല്ലാ വിവരങ്ങളും ഈ അനുമതിപത്രത്തിന്റെ പരിധിയിൽ വരുന്നു.
ഈ അനുമതിപത്രം അത് ബാധകവുമായിട്ടുള്ള എല്ലാ ഡാറ്റകളും ആർക്കും നിയമാനുസൃതമുള്ള വാണിജ്യപരമോ അല്ലാത്തതോ ആയ ഏതു ആവശ്യത്തിനും ഉപയോഗിക്കാനും, അതിൽ മാറ്റങ്ങൾ വരുത്താനും, പുനഃപ്രസിദ്ധീകരിക്കാനും ഉള്ള അനുമതി തരുന്നു.
അങ്ങനെ ഉപയോഗിക്കുന്ന ആൾ അതിന്റെ ദാദാവ്, ഉറവിടം, അനുമതിപത്രം എന്നിവ സൂചിപ്പിക്കേണ്ടതാണ്.
അതിനായി ഡിജിറ്റൽ ഓബ്ജക്റ്റ് ഐഡന്റിഫയർ , യൂനിഫോം റിസോഴ്സ് ലൊക്കേറ്റർ , യൂണിഫോം റിസോഴ്സ് ഐഡന്റിഫയർ തുടങ്ങിയ മാർഗ്ഗങ്ങൾ ഉപയോഗിക്കാം.
തുടർന്നുപറയുന്നവ ഈ അനുമതിപത്രത്തിന്റെ പരിധിയിൽ വരികയില്ല: 1.
വ്യക്തിപരമായ വിവരങ്ങൾ; 2.
രഹസ്യാത്മകത ആവശ്യമുള്ളതോ പങ്കുവെക്കാൻ പാടില്ലാത്തതോ ആയ വിവരങ്ങൾ; 3.
പേരുകൾ, മുദ്രകൾ, ലോഗോകൾ, മറ്റു തിരിച്ചറിയൽ അടയാളങ്ങൾ; 4.
നിർമ്മാണാവകാശം , വ്യാപാരമുദ്ര , തുടങ്ങിയ മറ്റു ബൗദ്ധികസ്വത്തവകാശങ്ങളുടെ പരിധിയിൽ വരുന്ന വിവരങ്ങൾ; 5.
സൈനിക അധികാരമുദ്രകൾ; 6.
തിരിച്ചറിയൽ രേഖകൾ ; 7.
വിവരാവകാശനിയമം 2005 ഭാഗം 8 പ്രകാരം വെളിപ്പെടുത്തുന്നതിൽനിന്നും ഒഴിവാക്കപ്പെട്ട വിവരങ്ങൾ.
ഇതും കാണുക പകർപ്പവകാശ നിയമം, 1957 (ഇന്ത്യ) വിവരാവകാശനിയമം 2005 Rio Declaration on Environment and Development Open data Copyright status of work by the U.S. government Crown copyright Open Government Licence അവലംബം പുറം കണ്ണികൾ ശാസ്ത്ര സാങ്കേതിക വകുപ്പ് .
മാർച്ച് 2012.
ഗസറ്റ് ഓഫ് ഇന്ത്യ.
നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി (NDSAP) 2012 (ഗസറ്റ്  വിജ്ഞാപനം) ഓപ്പൺ ഗവൺമെന്റ് ഡാറ്റ (OGD) വേദിക - data.gov.in മിനിസ്ട്രി ഓഫ് ഇലക്ട്രോണിക്സ് ആൻഡ് ഇൻഫർമേഷൻ ടെക്നൊളജി .
ഫെബ്രുവരി 2017.
ഗവൺമെന്റ് ഓപ്പൺ ഡാറ്റ ലൈസൻസ് -ഇന്ത്യ (ഗസറ്റ്  വിജ്ഞാപനം) നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി നടപ്പിലാക്കാനുള്ള മാർഗ്ഗരേഖ ഇന്ത്യയുടെ പകർപ്പവകാശ നിയമം - ഔദ്യോഗിക വെബ് വിലാസം പകർപ്പവകാശ നിയമം, 1957 (ഇന്ത്യ): മുഴുവൻ പകർപ്പ് ഇന്ത്യയുടെ പകർപ്പവകാശ നിയമം - ഭാഗം 28 - ഭാരത സർക്കാരിന്റെ ഉടമസ്ഥതയിലുള്ള വിവരങ്ങൾ വിക്കിമീഡിയ കോമൺസിലെ GODL-India എന്ന വർഗ്ഗത്തിൽ " ഗവൺമെന്റ് ഓപ്പൺ ഡാറ്റ ലൈസൻസ് -ഇന്ത്യ " അനുപതിപത്ര പ്രകാരമുള്ള പ്രമാണങ്ങൾ ലഭ്യമാണ്.
നാഷണൽ ഡയറി റിസർച്ച് ഇൻസ്റ്റിറ്റ്യൂട്ട് ഇംഗ്ലീഷ് വിലാസം https://ml.wikipedia.org/wiki/National_Dairy_Research_Institute
പാലുൽപ്പാദന മേഖലയിലെ ഗവേഷണത്തിനുള്ള ഇന്ത്യയിലെ പ്രധാന സ്ഥാപനമാണ് നാഷണൽ ഡയറി റിസർച്ച് ഇൻസ്റ്റിറ്റ്യൂട്ട് ( എൻ‌ഡി‌ആർ‌ഐ ), കർണാൽ.
1989-ൽ ഈ സ്ഥാപനത്തിന് ഡീംഡ് യൂണിവേഴ്സിറ്റി പദവി ലഭിച്ചു.
1923-ൽ ഇംപീരിയൽ ഇൻസ്റ്റിറ്റ്യൂട്ട് ഓഫ് അനിമൽ ഹസ്ബൻഡറി ആൻഡ് ഡയറിങ്ങ് എന്ന പേരിൽ ബാംഗ്ലൂരിൽ നാഷണൽ ഡയറി റിസർച്ച് ഇൻസ്റ്റിറ്റ്യൂട്ട് സ്ഥാപിതമായി.
1936-ൽ ഇതിനെ ഇംപീരിയൽ ഡയറി ഇൻസ്റ്റിറ്റ്യൂട്ട് എന്ന് പുനർനാമകരണം ചെയ്തു.
ഇന്ത്യയുടെ സ്വാതന്ത്ര്യത്തിനു ശേഷം, 1947-ൽ അതിന്റെ ഇപ്പോഴത്തെ പേരിലേക്ക് പുനർനാമകരണം ചെയ്യപ്പെട്ടു.
1955-ൽ ഇൻസ്റ്റിറ്റ്യൂട്ടിന്റെ ആസ്ഥാനം കർണാലിലേക്ക് മാറ്റി.
1989-ൽ ഇൻസ്റ്റിറ്റ്യൂട്ടിന് സർവ്വകലാശാലയായി കണക്കാക്കപ്പെടുന്ന പദവി ലഭിച്ചു അവലംബം
നാഷണൽ ട്രെഷർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/National_Treasure_(film)
നാഷണൽ ട്രഷർ വാൾട്ട് ഡിസ്നി പിക്ചേഴ്സിന്റെ സാഹസിക ചലച്ചിത്രമാണ്.
ജോൺ ടർട്ടിൽടോബാണ് സംവിധാനം നിർവഹിച്ചിരിക്കുന്നത്.
നിക്കോളസ് കേജ് , ഡയാന ക്രൂഗർ , ജസ്റ്റിൻ ബാർത്ത , സീൻ ബീൻ എന്നിവരാണ് മുഖ്യകഥാപാത്രങ്ങളെ അവതരിപ്പിക്കുന്നത്.
ഡിക്ലറേഷൻ ഓഫ് ഇൻഡിപെൻഡൻസ് എന്ന ചരിത്ര രേഖയുപയോഗിച്ച് നഷ്ടപ്പെട്ട നിധി കണ്ടുപിടിക്കുന്നതാണ് ചിത്രത്തിന്റെ പ്രമേയം.
അഭിനേതാക്കൾ നിക്കോളസ് കേജ് as ബെഞ്ചമിൻ ഫ്രാങ്ക്ലിൻ ഗേറ്റ്സ് - protagonist seeking the Templar treasure ജസ്റ്റിൻ ബാർത്ത as Riley Poole - ബെന്നിന്റെ സുഹൃത്ത്, സാങ്കേതിക വിദഗ്ദ്ധൻ ഡയാന ക്രൂഗർ as ആബിഗേയ്ൽ ചേസ് - നാഷണൽ ആർക്കൈവ്സ് ഉദ്യോഗസ്ഥ സീൻ ബീൻ as ലാൻ ഹോ - antagonist trying to steal the Declaration and find the treasure for himself അവലംബം പുറം കണ്ണികൾ National Treasure ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് National Treasure ബോക്സ് ഓഫീസ് മോജോയിൽ നിന്ന് National Treasure The National Archives "Our National Treasure" website National Treasure mistakes at Nitpickers.com Nicolas Cage interview for National Treasure Archived 2008-01-09 at the Wayback Machine .
at Movie Hole Secret Methods and Techniques - Intelligence letters Archived 2010-05-23 at the Wayback Machine .
- From the collections at Clements Library On Baron Ottendorf Archived 2008-04-11 at the Wayback Machine .
നാഷണൽ ജിയോഫിസിക്കൽ റിസർച്ച് ഇൻസ്റ്റിറ്റ്യൂട്ട്,ഹൈദരാബാദ് ഇംഗ്ലീഷ് വിലാസം https://ml.wikipedia.org/wiki/National_Geophysical_Research_Institute
സി.എസ്.ഐ.ആറിന്റെ ഘടകമാണ് ഹൈദരാബാദിലെ നാഷണൽ ജിയോഫിസിക്കൽ റിസർച്ച് ഇൻസ്റ്റിറ്റ്യൂട്ട് .
ഭൂഭൗതികശാസ്ത്രമാണ് ഇവിടത്തെ ഗവേഷണവിഷയം.
1961-ൽ സ്ഥാപിതമായ ഈ ഗവേഷണശാലയിൽ ഇരുനൂറോളം ശാസ്ത്രജ്ഞരുണ്ട്.
വെളളം, കൽക്കരി, മറ്റു ധാതുക്കൾ ഇന്ധന എണ്ണ, ഇന്ധന വാതകങ്ങൾ  എന്നിവകൾക്കായുളള  പര്യവേക്ഷണം, ഭൂമിയുടെ ഉപരിതലത്തെപ്പറ്റിയും, ഭൂചലനത്തെയും പറ്റിയുളള പഠനങ്ങൾ, ഭൂചലനസാധ്യതകൾ, ഗാംഭീര്യം, ഉണ്ടാവാനിടയുളള കെടുതികൾ, എന്നു തുടങ്ങി പല വിഷയങ്ങളിലും ഇവിടെ പഠനങ്ങൾ നടക്കുന്നു.
ആന്ധ്രപ്രദേശിലെ ഹൈദരാബാദിലാണ് ഈ സ്ഥാപനം സ്ഥിതി ചെയ്യുന്നത്.
അവലംബം NGRI web site Archived 2011-07-07 at the Wayback Machine .
CSIR web site